হাক এট আল. (২০১৫) গবেষণাটি অনুসারে, আজকের রাশিয়াতে বসবাস করা "পূর্ব ইউরোপীয় শিকারী-সংগ্রাহকগণ" একটি সুনির্দিষ্ট শিকারী-সংগ্রাহক জনগোষ্ঠী ছিল যারা মালটা-বুরেট সংস্কৃতির প্রায় ২৪,০০০ বছর পূর্বের প্রাচীন সাইবেরীয় ব্যক্তির সাথে উচ্চমাত্রার জ্ঞাতিত্ব দেখায়, যে ফিনোটাইপগতভাবে আবা আকারগতভাবে সাইবেরিয়ার মঙ্গোলয়েড জনগোষ্ঠী, যেমন আফনতোভা গোরা এর সাথে সাদৃশ্য দেখায়। এই পূর্ব ইউরোপীয় শিকারী সংগ্রাহকদের অবশেষ পাওয়া যায় বর্তমান রাশিয়ার কেরেলিয়া ও সামারা ওব্লাস্ট নামক মধ্যপ্রস্তরযুগীয় বা প্রাথমিক নব্যপ্রস্তরযুগীয় সাইটে। কেরেলিয়ার অবস্থান হচ্ছে উত্তর-পশ্চিম রাশিয়ার যে দিকটায় রাশিয়া-ফিনল্যান্ড বর্ডার আছে সেদিকে, আর সামারা ওব্লাস্টের অবস্থান হচ্ছে দক্ষিণ রাশিয়ার যে দিকটায় কাজাখস্থান-বর্ডার আছে সেদিকে। এই শিকারী-সংগ্রাহক জনগোষ্ঠীর তিনজন পুরুষ অবশেষ থেকে ডিএনএ সংগ্রহ করে তাদের ফলাফল প্রকাশ করা হয়। দেখা যায় এদের তিনজন তিনটি ভিন্ন ভিন্ন ওয়াই-ডিএনএ হ্যাপ্লোগ্রুপ এর: একজন R1a, একজন R1b, আরেকজন J হ্যাপ্লোগ্রুপের। R1b হচ্ছে ইয়াম্নায়া এবং বর্তমান পশ্চিম ইউরোপীয়দের মধ্যে সবচেয়ে বেশি প্রাপ্ত হ্যাপ্লোগ্রুপ।

পূর্ব ইউরোপীয় শিকারী সংগ্রাহক
ইয়াম্নায়া সম্পর্কিত অভিপ্রায়ণ
মধ্য ও দক্ষিণ এশিয়া
বৈশিষ্ট্যসমূহ